Eukratides I

Eukratides I (regjerte ca. 170 f.Kr. – 145 f.Kr.) var en av de mest betydningsfulle gresk-baktriske konger. Han avløste herskerdynastiet til Euthydemus I og erstattet det med sin egen slekt. Han kjempet mot de indo-greske konger, de hellenistiske konger lengst øst i nordvestlige India, holdt for en tid områder så langt unna som til elven Indus, inntil han til slutt ble beseiret og presset tilbake til Baktria. Eukratides administrerte en omfattende myntpreging, noe som antyder et styre av betydelig viktighet.

 Liv 
 Statskupp 
Eukratides kom til makten ved å velte det eksisterende dyanstiet til Euthydemus I i Baktria da dennes sønn drev på med å erobre nordvestlige India. Den kongen som Eukratides avsatte i Baktria var sannsynligvis Antimachus I.

Det er uklart om Eucratides var en baktrisk undersått eller småkonge som gjorde opprør, eller i henhold til en del forskereTarn, en fetter av kong Antiokos IV Epifanes fra Selevkidriket som forsøkte å gjenvinne baktriske områder. Den romerske historikeren Junianus Justinus forklarer at Eukratides kom til tronen på omtrent den samme tiden som Mithridates, hvis styre er med sikkerhet kjent for å ha begynt i år 171 f.Kr., og således gitt en tilnærmet dato for tiltredelse’ tiltredelse:

Første side: Byste av Eukratides, hjelm dekorert med en okses horn og ører, innenfor en ytre ramme.
Motsatt side: Avbildning av Dioscuri, hver holder et palmeblad i venstre hånd, spyd i høyre hånd. Gresk forklaring: ΒΑΣΙΛΕΩΣ ΜΕΓΑΛΟΥ ΕΥΚΡΑΤΙΔΟΥ (BASILEŌS MEGALOU EUKRATIDOU) «Av Store Konge Eukratides». Pregingsmonogram nedenfor.
Karaktertrekk: Diameter 32 mm. Vekt 15.9 g. Attisk standard. En av de største hellenistiske mynter noen gang preget.

«På omtrent den samme tid begynte to store menn å styre: Mithridates blant partianerne, og Eucratides blant baktrianerne.» Junianus Justinus XLI,6.«Eodem ferme tempore, sicut in Parthis Mithridates, ita in Bactris Eucratides, magni uterque uiri regna ineunt.» Justin (Justinus) XLI,6

Noen av Eukratides’ mynter avbilder sannsynligvis hans foreldre og hvor hans far blir navngitt Heliokles, og hans mor Laodice som bærer den kongelig diadem, og muligens var et medlem av Selevkidrikets kongelige familie.

Etter å ha blitt herre av Baktria erobret Eukratides også de vestlige delene av det indo-greske kongedømme. I henhold til den eneste gjenværende kilde, romeren Junianus Justinus, skal han ha beseiret Demetrios av India, men identiteten til denne kongen er uklart: det kan ha vært enten Demetrios I, eller Demetrios II.

«Eucratides ledet mange kriger med stort mot, og mens han var svekket av dem ble han beleiret av Demetrius, konge av inderne. Han (...) greide å overvinne 60 000 fiender med 300 soldater og således frigjort etter fire måneder, og satte India under sitt styre.» Junianus Justinus XLI,6.Junianus Justinus om Demetrius: «Multa tamen Eucratides bella magna uirtute gessit, quibus adtritus cum obsidionem Demetrii, regis Indorum, pateretur, cum CCC militibus LX milia hostium adsiduis eruptionibus uicit. Quinto itaque mense liberatus Indiam in potestatem redegit.» Junianus Justinus XLI,6

Numismatisk bevis tyder på at Eukratides var samtidig med de indo-greske kongene Apollodotos I, Antimakhos II og Menander I. Hans invasjoner i India er bevist ved hans rikelige mengder av tospråkelige mynter.

I vest begynte den partianske kong Mithradates I å øke sitt kongedømme og angrep Eukratides. Byen Herat falt i år 167 f.Kr. og partianerne lyktes å erobre to provinser mellom Baktria og Partia kalt Aspiones og Turiua i henhold til Strabo.

 Død 

Junianus Justinus avslutter sin redegjørelse av Eukratides' liv ved å hevde at den krigerske kongen ble myrdet på veg tilbake fra India av sin egen sønn (enten Eukratides II eller Heliokles I, skjønt det har vært spekulasjoner om at det kunne ha vært sønnen til hans fiende, Demetrios II), som hatet sin far så mye at han trakk sin fars lik etter stridsvognen:

«Da Eucratides reiste tilbake fra India ble han drept på tilbakereisen av sin sønn, som han hadde knyttet til sitt styre, og som, uten å skjule sitt fadermord, som om han ikke drepte en far, men en fiende, kjørte sin stridsvogn over sin fars blod, og ga ordre om at liket ble etterlatt uten å gravleggelses.» Junianus Justinus XLI,6Junianus Justinus XLI,6

Mordet på Eukratides førte sannsynligvis til en borgerkrig mellom familiens medlemmer. Etterfølgerne til Eukratides var Eukratides II og Heliokles I (145-130 f.Kr.), som var den siste greske konge som styrte over Baktria. Straks yuezhistammene overvant Heliokles mistet gresk-baktrierne kontrollen over provinsene nord for fjellene Hindu Kush.

To andre medlemmer av Eukratides’ dynasti var Platon og sannsynligvis Demetrios II, som ikke er identisk med den konge som Justinus hevdet var Eukratides’ fiende.Wilson, L.M.: «Demetrios II of Bactria and Hoards from Ai Khanoum». Oriental Numismatic Society newsletter nr 180

Styret til gresk-baktrianerne kom snart til å vakle under disse tallrike krigene:

«Baktrianerne, involvert i ulike kriger, mistet ikke bare deres styre, men også deres frihet da de utmattet av deres kriger mot sogdianerne, arachotene, drangene, arianerne, og inderne ble de fullstendig knust som om druknet i alt deres blod av en fiende svakere enn dem selv, parianerne.» Junianus Justinus, XLI,6Junianus Justinus XLI,6

 Referanser 

 Litteratur 
 McEvilley, Thomas (2002): The Shape of Ancient Thought. Comparative studies in Greek and Indian Philosophies. Allworth Press and the School of Visual Arts. ISBN 1-58115-203-5
 Puri, B.N. (2000): Buddhism in Central Asia. Motilal Banarsidass Pub. ISBN 81-208-0372-8
 Tarn, W.W.: The Greeks in Bactria and India. Cambridge University Press.

 Eksterne lenker 
 Coins of Eucratides
 More coins of Eucratides

Kategori:Greske konger fra oldtiden
Kategori:Gresk-baktriske konger